Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
12 ก.ค. 2559

โอกาสที่ ECB และ BOJ ออกมาตรการกระตุ้นเพิ่ม หนุน SET ไปต่อระยะสัปดาห์
ดัชนี SET อยู่ที่ 1,471.73 จุด +3.34 จุด +0.23% ปริมาณซื้อขาย 33,807 ลบ.
แนวรับ :  1,465 / 1,460  แนวต้าน : 1,480
 
สรุปทิศทางและแนวโน้มตลาด
ECB และ BOJ มีโอกาสออกมาตรการกระตุ้นเศรษฐกิจเพิ่ม…หนุน SET ขึ้นต่อระยะสัปดาห์: แม้มีแรงขายทำกำไรใกล้แนวต้านบริเวณ 1,480 จุด แต่มองเป็นการ “พักฐาน” เพื่อปรับสูงขึ้นต่อในระยะสัปดาห์ เป้าหมาย 1,480 หรือถัดไปที่ 1,520 จุด โดยโอกาสที่ ECB และ BOJ จะออกมาตรการกระตุ้นเศรษฐกิจเพิ่มในการประชุมวันที่ 21 ก.ค. และ 29 ก.ค. จะเป็นปัจจัยหนุน Sentiment ต่อไป ทั้งนี้เรามองการ “พักฐาน” ของ ADVANC (คาดปันผลปีนี้ 7%) และ INTUCH เป็นโอกาสในการซื้อเพิ่ม ประเมินแนวต้านระยะสั้นที่ 175 บาท และ 59.50 บาท ตามลำดับ
“ซื้อ” SCC…Laggard Plays ที่ได้รับผลดีจากการลงทุนภาครัฐฯ: แนะนำ “ซื้อ” SCC ด้วยเป้าหมายพื้นฐาน 580 บาท จาก 1) เป็น Laggard Play ที่น่าสนใจ โดยราคาหุ้นปรับสูงขึ้นเพียง 5% ขณะที่ SET ปรับสูงขึ้น 14% ตั้งแต่ต้นปี ทั้งๆ ที่ผลการดำเนินงาน 1Q16 ออกมาดีกว่าที่คาดการณ์ไว้ 2) แม้ธุรกิจปูนซิเมนต์ถูกกดดันจากราคาปูนที่อ่อนแอ และราคาผลิตภัณฑ์ปิโตรที่แข็งแกร่งหนุนกำไรเติบโต 11% ปีนี้ ที่ 5 หมื่นล้านบาท 3) ธุรกิจปิโตรฯ ที่ต่างประเทศผ่าน Chandra Asri เติบโตแกร่ง 4) PE ปัจจุบันที่ 11.4x ยังต่ำกว่าค่าเฉลี่ยตั้งแต่ปี 2012 ที่ 13.7x อยู่ 17% และ 4) เมื่อพิจารณาในทางเทคนิค กำลังทะลุแนวต้าน Downtrend Line และ MACD ปรับสูงขึ้นเหนือ 0 มีเป้าหมายระยะสั้นที่ 490 และถัดไปที่ 506 บาท ตามลำดับ
 
หุ้นที่น่าสนใจทางเทคนิค
LH “ซื้อ” ราคาหุ้นดีดตัวขื้นทะลุกรอบสามเหลี่ยม Ascending พร้อมปริมาณการซื้อขายหนาแน่น สอดคล้องกับเครื่องมือ MACD เป็นบวกชี้ขึ้นและเส้นค่าเฉลี่ยทำ Golden Cross เป็นจังหวะซื้อเก็งกำไร แนวต้านแรกที่ 9.50 บาท ถัดไปตามกรอบที่ 10.00 บาท
LIT “ซื้อ” ราคาหุ้นแกว่งตัวขื้นต่อหลังพักตัวด้วยแท่งเทียน Rising Method พร้อม สอดคล้องกับเส้นค่าเฉลี่ยทำ Golden Cross สนับสนุนแนวโน้มขึ้น เป็นจังหวะซื้อเก็งกำไร มีแนวต้านแรกที่ 9.30 บาท และถัดไปที่ 9.60 บาท
TACC “ซื้อ” ราคาหุ้นแกว่งฟื้นตัวขื้นทดสอบ Downtrend Line ยืนเหนือเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ชี้ขึ้นสนับสนุน เป็นจังหวะซื้อเก็งกำไร มีแนวต้านแรกที่ 6.55 บาท และถัดไปที่ 6.85 บาท